[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 13.6.2008

COM(2008) 356 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ, ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

σχετικά με την εξωτερική αξιολόγηση του Ευρωπαϊκού Κέντρου για την Ανάπτυξη της Επαγγελματικής Κατάρτισης

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 3

2. CEDEFOP – Ευρωπαϊκο Κεντρο για την Αναπτυξη της Επαγγελματικησ Καταρτισησ 3

2.1. Ιστορικό πλαίσιο του Cedefop 3

2.2. Προτεραιότητες και δραστηριότητες 4

2.3. Προγενέστερες αξιολογήσεις, μελέτες και επισκοπήσεις 5

2.4. Χρηματοδότηση 5

3. Επισκοπηση της Διαδικασιασ Εξωτερικησ Αξιολογησησ 5

4. Πορισματα για τα Βασικα Ζητηματα της Αξιολογησησ 6

4.1. Σημασία και συμπληρωματικότητα 6

4.2. Αποτελεσματικότητα 7

4.3. Αποδοτικότητα 7

4.4. Προστιθέμενη αξία και αντίκτυπος 8

5. Κυριεσ Συστασεισ τησ Εξωτερικησ Αξιολογησησ 9

5.1. Ζητήματα στρατηγικού χαρακτήρα 9

5.2. Ζητήματα επιχειρησιακού χαρακτήρα 9

5.3. Θέματα εσωτερικής διαχείρισης 10

6. Συμπεράσματα 11

1. Εισαγωγή

Η έκθεση αφορά την εξωτερική αξιολόγηση του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop), ενός κοινοτικού οργανισμού που συστάθηκε με τον κανονισμό 337/75 του Συμβουλίου της 10ης Φεβρουαρίου 1975[1]. Το άρθρο 27 παράγραφος 4 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[2] και το άρθρο 21 παράγραφος 2 στοιχείο β) των κανόνων εφαρμογής[3] ορίζουν ότι η Επιτροπή προβαίνει σε αξιολογήσεις των εν λόγω δραστηριοτήτων σε τακτά διαστήματα και κοινοποιεί τα αποτελέσματα των αξιολογήσεων στις αρχές που προβαίνουν στη δαπάνη και στις νομοθετικές και δημοσιονομικές αρχές.Η εξωτερική αξιολόγηση πραγματοποιήθηκε στο διάστημα 2006-2007 και κάλυπτε την περίοδο 2001-2006.

Η παρούσα έκθεση που βασίζεται στα πορίσματα, συμπεράσματα και συστάσεις της τελικής έκθεσης που υπέβαλε ο αξιολογητής διατίθεται, στην πλήρη της μορφή, μαζί με τα παραρτήματα στη διεύθυνση: http://ec.europa.eu/dgs/education_culture/evalreports/index_en.htm.

2. CEDEFOP – Ευρωπαϊκο Κεντρο για την Αναπτυξη της Επαγγελματικησ Καταρτισησ

2.1. Ιστορικό πλαίσιο του Cedefop

Το Cedefop[4] είναι ο οργανισμός της Ευρωπαϊκής Ένωσης για την Επαγγελματική Εκπαίδευση και Κατάρτιση (ΕΕΚ), με έδρα τη Θεσσαλονίκη[5](Ελλάδα). Το Cedefop επικουρεί την Ευρωπαϊκή Επιτροπή, τα κράτη μέλη και τους κοινωνικούς εταίρους στη διαδικασία ανάπτυξης και υλοποίησης της ευρωπαϊκής πολιτικής για την ΕΕΚ.

Διοικείται από τετραμερές διοικητικό συμβούλιο, στο οποίο συμμετέχουν εκπρόσωποι των κυβερνήσεων των κρατών μελών, των οργανώσεων των εργοδοτών, των συνδικαλιστικών οργανώσεων και της Ευρωπαϊκής Επιτροπής. Υπεύθυνη για τη διαχείριση του κέντρου είναι μια διεύθυνση, αποτελούμενη από το διευθυντή και τον αναπληρωτή διευθυντή και το προσωπικό του ανέρχεται σε 130 άτομα περίπου (επαγγελματικό και βοηθητικό προσωπικό). Ο συνολικός προϋπολογισμός του Cedefop ανέρχεται σε 17 εκατομμύρια ευρώ περίπου ετησίως. Αναλυτικά στοιχεία για το Cedefop παρέχονται στον ιστοτόπο του (υποσημείωση 4).

2.2. Προτεραιότητες και δραστηριότητες

Σύμφωνα με τις ιδρυτικούς κανονισμούς του, οι προτεραιότητες και δραστηριότητες του Cedefop λαμβάνουν τη μορφή μεσοπρόθεσμων προτεραιοτήτων (που ισχύουν για 3 έτη) και ετήσιων προγραμμάτων εργασίας[6].

Από το 2000, η στρατηγική της Λισαβόνας έδωσε ώθηση σε μιας ταχέως εξελισσόμενη και περιεκτική ευρωπαϊκή ατζέντα για την επαγγελματική εκπαίδευση και κατάρτιση (ΕΕΚ). Κατά την περίοδο αυτή, το Cedefop αναπροσάρμοσε τη στρατηγική του, με στόχο την υποστήριξη της Ευρωπαϊκής Επιτροπής, των κρατών μελών και των κοινωνικών εταίρων για την ανάπτυξη ευρωπαϊκής πολιτικής στον τομέα της επαγγελματικής εκπαίδευσης και κατάρτισης.

Η στρατηγική αναπροσαρμογή του Cedefop αντικατοπτρίζεται στις προτεραιότητές του:

1. παροχή στοιχείων που προέρχονται από τη διεξαγωγή έρευνας, στατιστικών στοιχείων και διεξαγωγή πολιτικής ανάλυσης για τη στήριξη της διαδικασίας χάραξης πολιτικής σε θέματα ΕΕΚ·

2. εμπλουτισμός των γνώσεων και αμοιβαία μάθηση, όσον αφορά την πολιτική για την ΕΕΚ και των πρακτικών που εφαρμόζουν τα κράτη μέλη, μέσω της υποβολής στοιχείων για τις συντελούμενες εξελίξεις και τις εναλλακτικές δυνατότητες πολιτικής·

3. ενίσχυση της ευρωπαϊκής συνεργασίας όσον αφορά την ανάπτυξη πολιτικής για την ΕΕΚ, μέσω της παροχής εμπειρογνωμοσύνης για τη διευκόλυνση του σχεδιασμού και τη στήριξη κοινών ευρωπαϊκών πρωτοβουλιών και εργαλείων ΕΕΚ·

4. ενίσχυση της προβολής και της κατανόησης θεμάτων που αφορούν την ΕΕΚ μέσω της αποτελεσματικής επικοινωνίας.

Για την επίτευξη αυτών των στόχων, το Cedefop χρησιμοποιεί την εσωτερική του εμπειρογνωμοσύνη, τις δεξιότητές του στους τομείς της έρευνας και της πολιτικής ανάλυσης, την εμπειρία του σε θέματα δικτύωσης, πηγές δεδομένων και μέσα διάδοσης για :

5. τη στήριξη της ανταλλαγής πληροφοριών και εμπειρίας και την ανταλλαγή ορθών πολιτικών μέσω εκπαιδευτικών επισκέψεων, δικτύων, συνδιασκέψεων και σεμιναρίων·

6. την παροχή κατάλληλων πληροφοριών στα ενδιαφερόμενα μέρη και στους πολίτες για βασικά ζητήματα, μέσω ηλεκτρονικών και έντυπων δημοσιεύσεων·

7. τη συμμετοχή των υποψηφίων χωρών στο πλαίσιο πολιτικής για την ΕΕΚ της ΕΕ, σε στενή συνεργασία με το Ευρωπαϊκό Ίδρυμα Κατάρτισης (ΕΙΚ).

Οι δραστηριότητες του Cedefop παρουσιάζονται αναλυτικά στα ετήσια προγράμματα εργασίας του.

2.3. Προγενέστερες αξιολογήσεις, μελέτες και επισκοπήσεις

Το 2001[7] ολοκληρώθηκε μια εξωτερική αξιολόγηση που οδήγησε στην έκδοση εγγράφου θέσης της Επιτροπής[8] και σε ένα σχέδιο δράσης του Cedefop[9].

2.4. Χρηματοδότηση

Συνολικός προϋπολογισμός του Cedefop και κατανομή του μεταξύ των διαφόρων τίτλων:

Έτος | Συνολικός προϋπολογισμός σε ευρώ | Τίτλος 1: Δαπάνες προσωπικού σε ευρώ | Τίτλος 2: Διοικητικές δαπάνες σε ευρώ | Τίτλος 3: Δαπάνες λειτουργίας σε ευρώ |

2008 | 17.604.322 | 10.603.000 | 1.409.000 | 5.592.322 |

2007 | 17.374.402 | 9.881.740 | 1.928.260 | 5.564.402 |

Στο παράρτημα 2 παρέχεται επισκόπηση του προϋπολογισμού του Cedefop για την περίοδο αξιολόγησης 2001 – 2006· αναλυτικά στοιχεία παρέχονται στους ετήσιους λογαριασμούς του κέντρου, που διατίθενται στον ιστοτόπο του Cedefop (υποσημείωση 4).

3. Επισκοπηση της Διαδικασιασ Εξωτερικησ Αξιολογησησ

Η ΓΔ Εκπαίδευση και Πολιτισμός (ΓΔ EAC) ανέθεσε στην εταιρεία Ecotec Research and Consulting Ltd[10], τη διεξαγωγή της εξωτερικής αξιολόγησης του Cedefop. Συγκροτήθηκε συντονιστική επιτροπή στην οποία συμμετείχαν, υπό την προεδρία της ΓΔ EAC, ένας εκπρόσωπος από κάθε ομάδα του διοικητικού συμβουλίου του Cedefop και δύο μέλη του προσωπικού του Cedefop, με σκοπό τη στήριξη και την παρακολούθηση του έργου του αναδόχου.

Η αξιολόγηση συμφωνήθηκε να έχει τους εξής συνολικούς στόχους:

- αξιολόγηση της σημασίας, της συμπληρωματικότητας, της αποτελεσματικότητας, της αποδοτικότητας, της προστιθέμενης αξίας και του αντικτύπου των δραστηριοτήτων του Cedefop και της οργάνωσης του κέντρου για την επίτευξη των βασικών στόχων, προτεραιοτήτων και καθηκόντων του, που προβλέπονται στα έγγραφα στρατηγικού προσανατολισμού για την περίοδο 2001-2006, όπως οι μεσοπρόθεσμες προτεραιότητες και τα ετήσια προγράμματα εργασίας κλπ·

- παροχή χρήσιμων διδαγμάτων και συστάσεων που θα επιτρέψουν στο Cedefop να αντιμετωπίσει τις προκλήσεις των επερχόμενων ετών. Ιδιαίτερη σημασία έχουν οι συστάσεις που συμβάλλουν στη βελτίωση του προγραμματισμού, της διαχείρισης και των επιδόσεων του Cedefop καθώς και της βελτίωσης του αντίκτυπου των προϊόντων και των υπηρεσιών του και τέλος στη βελτίωση της υποχρέωσης λογοδοσίας έναντι της υπεύθυνης για τον προϋπολογισμό αρχής και του ευρέος κοινού. Η αξιολόγηση πρέπει να έχει διαμορφωτικό χαρακτήρα.

Οι εξωτερικοί αξιολογητές ακολούθησαν την προκαθορισμένη μέθοδο και ορολογία για αξιολόγηση, σύμφωνα με τις κατευθυντήριες γραμμές της ΓΔ για τον Προϋπολογισμό[11] και χρησιμοποίησαν διάφορα μεθοδολογικά εργαλεία. Συγκέντρωσαν συνεκτικά στοιχεία από συγγράμματα, από έγγραφα πολιτικής, από αναζητήσεις στο διαδίκτυο, από την έρευνα των δραστηριοτήτων του Cedefop, και από τέσσερις εμπεριστατωμένες περιπτωσιολογικές μελέτες. Για τη στήριξη αυτής της ανάλυσης, συγκεντρώθηκαν οι απόψεις περισσότερων από 100 βασικών συντελεστών μέσω συνεντεύξεων και στοχοθετημένων ομάδων, και υποβλήθηκαν περισσότερες από 650 απαντήσεις σε δύο έρευνες που έγιναν στο διαδίκτυο (αναλυτικά στοιχεία παρέχονται στο παράρτημα 3 της έκθεσης).

4. Πορισματα για τα Βασικα Ζητηματα της Αξιολογησησ

Στο παρόν κεφάλαιο συνοψίζονται οι βασικές αναλύσεις και πορίσματα των αξιολογητών. Το γενικό συμπέρασμα είναι ότι το Cedefop είναι μια σημαντική και αποτελεσματική οργάνωση με σαφή και διακριτή προστιθέμενη αξία. Λαμβανομένων υπόψη του ευρέος φάσματος δραστηριοτήτων που εκτελεί και της αναλογίας μεταξύ των επενδυόμενων πόρων και των επιτευχθέντων αποτελεσμάτων, το Cedefop μπορεί επίσης να θεωρείται αποτελεσματικό.

4.1. Σημασία και συμπληρωματικότητα

Τα συμπεράσματα της αξιολόγησης σχετικά με τη σημασία και τη συμπληρωματικότητα του Cedefop είναι πολύ θετικά. Τονίζεται ότι το Cedefop όχι μόνο ανταποκρίνεται στις απαιτήσεις που προκύπτουν από τη νέα πολιτική της ΕΕ για την επαγγελματική εκπαίδευση και κατάρτιση, αλλά συμβάλλει και στη διαμόρφωσή της. Το Cedefop προβάλλει ενεργά την πολιτική της ΕΕ για την επαγγελματική εκπαίδευση και κατάρτιση στα υψηλότερα δυνατά επίπεδα. Οι αξιολογητές εκτιμούν, επίσης, ότι το Cedefop, από την πρώτη στιγμή της δημιουργίας του, διαδραμάτισε καταλυτικό ρόλο ως «ανοικτή πηγή πληροφόρησης» στην υπηρεσία των ενδιαφερομένων στον τομέα της επαγγελματικής εκπαίδευσης και κατάρτισης, εδραιώνοντας τη θέση του και αποκτώντας μεγάλο κύρος στους κύκλους της ευρωπαϊκής επαγγελματικής εκπαίδευσης και κατάρτισης.

Ή αξιολόγηση επισημαίνει ότι, παρόλο που ο ρόλος του Cedefop ως «ανοικτής πηγής πληροφόρησης» στην υπηρεσία των ενδιαφερομένων στον τομέα της ΕΕΚ στέφθηκε με επιτυχία, έφθασε πλέον το πλήρωμα του χρόνου να εστιαστεί περισσότερο στα συμφέροντα των άμεσων ενδιαφερομένων μερών του, και συγκεκριμένα στην ανάπτυξη πολιτικής. Στην αξιολόγηση ορίζεται ορθά ότι οι δυο αυτές δραστηριότητες («ανοικτή πηγή πληροφόρησης» - στήριξη της ανάπτυξης πολιτικής) δεν είναι ασυμβίβαστες. Παρόλο που το Cedefop παρέχει τώρα πλέον μεγαλύτερη στήριξη στην ανάπτυξη πολιτικής, πολλές δραστηριότητές του εξυπηρετούν τους ευρύτερους κύκλους της επαγγελματικής εκπαίδευσης και κατάρτισης. Το ζήτημα δεν έγκειται στην έλλειψη συμβατότητας αλλά στην ισορροπία που πρέπει να επιτευχθεί σε επίπεδο στρατηγικής.

Κατά τη γνώμη των αξιολογητών, το Cedefop λειτουργεί, επίσης, συμπληρωματικά με άλλους οργανισμούς, και σύμφωνα με βάσιμα στοιχεία, το Cedefop έχει επίγνωση της ανάγκης αποφυγής επικαλύψεων και λαμβάνει κατάλληλα μέτρα για τη διασαφήνιση των αντίστοιχων καθηκόντων τους. Μελλοντικά και δεδομένης της αυξανόμενης σημασίας του διττού ρόλου του Cedefop (στήριξη της ανάπτυξης πολιτικής - «ανοικτή πηγή πληροφόρησης»), πρέπει να συνεχιστεί η ενεργητική διαχείριση της οριοθέτησης με τους υπόλοιπους οργανισμούς.

4.2. Αποτελεσματικότητα

Το Cedefop εκτελεί έργο ποιότητας που ικανοποιεί την πλειονότητα των χρηστών του και χαίρει εξαιρετικής φήμης και κύρους στους κύκλους της ευρωπαϊκής επαγγελματικής εκπαίδευσης και κατάρτισης. Αποτελεί αξιόλογη πηγή για την άντληση στοιχείων, τη συλλογή και την ανάλυση πληροφοριών για την επαγγελματική εκπαίδευση και κατάρτιση και τη διάδοση πληροφοριών για την επαγγελματική εκπαίδευση και κατάρτιση. Οι αξιολογητές εκτιμούν ότι η ανάδραση για τις δραστηριότητες του Cedefop είναι θετική.

Η αξιολόγηση επισημαίνει ορισμένα ισχυρά σημεία και αδυναμίες του Cedefop. Τα ισχυρά σημεία αφορούν τη δικτύωση, την προαγωγή της αμοιβαίας μάθησης από ομοτίμους και την παροχή συγκρίσιμων στοιχείων. Η μεγαλύτερη προστιθέμενη αξία του Cedefop έγκειται στη σύγκλιση πολιτικής και έρευνας που επιτυγχάνεται κυρίως μέσω της εφαρμογής ερευνητικών πορισμάτων σε θέματα πολιτικής. Κατά τον τρόπο αυτό το Cedefop συνέβαλε αποτελεσματικά στην παρακολούθηση της διαδικασίας της Κοπεγχάγης για την ευρωπαϊκή συνεργασία στον τομέα της επαγγελματικής εκπαίδευσης και κατάρτισης[12], ένα πολυσύνθετο έργο μεγάλης πνοής, που ολοκληρώθηκε με επιτυχία και με λίγους πόρους. Επιπλέον, οι δραστηριότητες του Cedefop, όσον αφορά την πρόβλεψη δεξιοτήτων, συμβάλλουν στην κάλυψη των ελλείψεων σε γνώσεις σε ευρωπαϊκό επίπεδο.

Οι αδυναμίες του Cedefop εντοπίζονται στη στρατηγική επικοινωνίας, ιδίως μέσω των ιστοτόπων του και στην απουσία μιας παγιωμένης διαδικασίας αξιολόγησης. Πρέπει να δοθεί βαρύτητα σε περαιτέρω πτυχές των εργασιών σχετικά με το δίκτυο ReferNet - που αποτελεί το κύριο δίκτυο παροχής πληροφοριών του Cedefop – ιδίως, όσον αφορά την ικανότητα του ReferNet να παρέχει στοιχεία εξακριβωμένα από τις εθνικές αρχές που αντικατοπτρίζουν με ακρίβεια τις εξελίξεις της επαγγελματικής εκπαίδευσης και κατάρτισης και την προβολή του δικτύου στα κράτη μέλη.

4.3. Αποδοτικότητα

Το έργο αξιολόγησης της αποδοτικότητας του οργανισμού αποδείχθηκε δυσχερέστερο. Η μέτρηση της αποδοτικότητας προϋποθέτει την εξέταση του τρόπου με τον οποίο οι χρησιμοποιούμενοι πόροι (προσωπικό και χρήματα) μετουσιώνονται σε αποτελέσματα δραστηριοτήτων, ώστε να εκτιμηθεί η σχέση κόστους ωφέλειας και οι συγκριτικές δαπάνες. Τα διαθέσιμα δημοσιονομικά στοιχεία και εκείνα που περιέχονται στις εκθέσεις δεν επέτρεψαν στους αξιολογητές να μετρήσουν επιστημονικά την αποδοτικότητα. Κατά τη γνώμη τους, επειδή η κατάρτιση του προϋπολογισμού ανά δραστηριότητα ξεκίνησε προς τα τέλη της περιόδου αξιολόγησης με αποτέλεσμα οι δείκτες για τη μέτρηση των επιδόσεων να είναι διαθέσιμοι για πρώτη φορά, στο σύνολό τους, το 2005, έγινε εν μέρει δυνατή η διατύπωση συγκρίσεων για το διάστημα 2005-2006.

Για να αντιμετωπιστεί η απουσία επιστημονικών στοιχείων, οι αξιολογητές έκαναν χρήση έμμεσων στοιχείων προκειμένου να αξιολογήσουν την αποδοτικότητα του Cedefop. Βάσει αυτών συμπεραίνουν ότι η κλίμακα δραστηριοτήτων ήταν τεράστια και λαμβανομένης υπόψη της αναλογίας χρησιμοποιούμενων πόρων - αποτελεσμάτων (ευρύ φάσμα δραστηριοτήτων και προϊόντων), το Cedefop δικαίως μπορεί να θεωρηθεί αποδοτικό.

Οι αξιολογητές ανέφεραν ότι ορισμένα από τα ζητήματα αυτά είχαν ήδη αρχίσει να αντιμετωπίζονται από την τρέχουσα διοίκηση του κέντρου, αλλά ήταν ήδη αργά για να αξιολογηθούν. Η πλήρης υλοποίηση της κατάρτισης του προϋπολογισμού ανά δραστηριότητα του Cedefop, το 2008, θεωρείται σημαντικό βήμα για τη διευκόλυνση των μελλοντικών διαδικασιών αξιολόγησης.

4.4. Προστιθέμενη αξία και αντίκτυπος

Σύμφωνα με την έκθεση των αξιολογητών, το Cedefop είναι ένας οργανισμός με ιδιαίτερη προστιθέμενη αξία. για τον απλούστατο λόγο ότι για τη δράση του συνολικά δεν υπάρχει αντίπαλο δέος και κατά τα φαινόμενα πολλές από τις δραστηριότητές του δεν εκτελούνται από κανένα άλλο φορέα. Καμία άλλη οργανωτική δομή σε ευρωπαϊκό επίπεδο δεν ασχολείται αποκλειστικά με την επαγγελματική εκπαίδευση και κατάρτιση και δεν διαθέτει τόση εμπειρία και δεξιότητες στον τομέα αυτό.

Στην αξιολόγηση επισημαίνονται διάφοροι τομείς στους οποίους το Cedefop έχει σαφώς θετική επίδραση και προσφέρει προστιθέμενη αξία. Οι εν λόγω δραστηριότητες αντιπροσωπεύουν τα βασικά ισχυρά σημεία του κέντρου και είναι οι εξής:

- ανάλυση, βάσει τεκμηριωμένων στοιχείων, της προόδου που έχει σημειώσει η διαδικασία της Κοπεγχάγης για τη βελτίωση της ευρωπαϊκής συνεργασίας στον τομέα της επαγγελματικής εκπαίδευσης και κατάρτισης και σύνταξη εκθέσεων για υπουργικές συναντήσεις. Για το λόγο αυτό ενισχύθηκε ο ρόλος του Cedefop όσον αφορά την παρακολούθηση και την παρουσίαση της προόδου που σημειώνουν τα κράτη μέλη για την υλοποίηση της ευρωπαϊκής πολιτικής για την επαγγελματική εκπαίδευση και κατάρτιση·

- αξιοποίηση της σχετικής έρευνας στον τομέα της επαγγελματικής εκπαίδευσης και κατάρτισης, με σκοπό την ερμηνεία των τρεχουσών τάσεων και την ενθάρρυνση της διαμόρφωσης ευρωπαϊκής προσέγγισης για την αντιμετώπιση των ζητημάτων που αφορούν την επαγγελματική εκπαίδευση και κατάρτιση·

- κάλυψη των ελλείψεων σε επίπεδο γνώσεων με τη διεξαγωγή των άκρως αναγκαίων αναλύσεων για τις τρέχουσες και μελλοντικές ανάγκες σε δεξιότητες στην Ευρώπη·

- προώθηση της ενίσχυσης της ευρωπαϊκής συνεργασίας μέσω της παροχής εμπειρογνωμοσύνης για τη διευκόλυνση του σχεδιασμού και της υλοποίησης ευρωπαϊκών εργαλείων, όπως το Europass, το ευρωπαϊκό πλαίσιο επαγγελματικών προσόντων (EQF) και το ευρωπαϊκό σύστημα μεταφοράς ακαδημαϊκών μονάδων (ECVET)·

- προώθηση της κατανόησης και της αμοιβαίας μάθησης από ομοτίμους, μέσω της διοργάνωσης συναντήσεων μεταξύ των ενδιαφερομένων μερών – επαγγελματίες, ερευνητές και κυρίως κοινωνικοί εταίροι. Το 2006, η Ευρωπαϊκή Επιτροπή κάλεσε το Cedefop να συντονίσει το νέο ενοποιημένο πρόγραμμα εκπαιδευτικών επισκέψεων στο πλαίσιο του προγράμματος διά βίου μάθησης[13] με αφετηρία την περίοδο 2008 -2013.

5. Κυριεσ Συστασεισ τησ Εξωτερικησ Αξιολογησησ

Το παρόν κεφάλαιο παρέχει επισκόπηση των 16 συστάσεων της αξιολόγησης. Οι συστάσεις ταξινομήθηκαν σε τρεις κατηγορίες: ζητήματα στρατηγικού χαρακτήρα, ζητήματα επιχειρησιακού χαρακτήρα και ζητήματα εσωτερικής διαχείρισης.

5.1. Ζητήματα στρατηγικού χαρακτήρα

- Το Cedefop πρέπει να συνεχίσει να αναζητά τρόπους για τη μείωση της εμβέλειας του χαρτοφυλακίου του. Πρέπει να στοχοθετήσει τους πόρους του σε λιγότερες βασικές δραστηριότητες και να ενοποιήσει τη διοικητική του δομή, ώστε να μεγιστοποιήσει την ηγετική του θέση στους επιχειρησιακούς τομείς του. Οι μεσοπρόθεσμες προτεραιότητες για την περίοδο 2009-2011, που καταρτίζει προς το παρόν το κέντρο, αντιπροσωπεύουν μια ιδανική ευκαιρία για να επιτύχει τη χρυσή τομή μεταξύ της παροχής μιας «ανοικτής πηγής πληροφόρησης» και της συμβολής στη στήριξη της υλοποίησης των προτεραιοτήτων της πολιτικής για την ΕΕΚ της ΕΕ. Η βελτίωση της επικοινωνιακής πολιτικής θα πρέπει να επιτρέψει στο Cedefop να έχει την υποστήριξη των ενδιαφερομένων μερών και χρηστών, σε περίπτωση στρατηγικών αναπροσαρμογών. (συστάσεις 2, 3, 4 & 5)·

- Το Cedefop πρέπει να εφαρμόζει καλύτερα τους στρατηγικούς του στόχους, που είναι σαφείς και συνεκτικοί, ώστε να επιτύχει να καταστήσει τη στοχοθετημένη μέθοδο διοίκησης καθημερινή πρακτική σε όλα τα κλιμάκια του προσωπικού (σύσταση 1)

- Το Cedefop πρέπει να λάβει κατάλληλα μέτρα για τη δημιουργία ταμείου επενδύσεων/ανασυγκρότησης (εντός των ορίων που επιτρέπουν οι ισχύοντες κανόνες), ούτως ώστε να διατεθούν αναπτυξιακοί πόροι σε νέες πρωτοβουλίες και να σπάσει ο κύκλος της μηδενικής χρηματοδότησης (σύσταση 6).

Στο πλαίσιο της ίδιας κατηγορίας, ο αξιολογητής απευθύνει, επίσης, στην Επιτροπή δυο συστάσεις ειδικού χαρακτήρα:

- παροχή στήριξης στο Cedefop προκειμένου να διερευνήσει τρόπους που θα του επιτρέψουν να ανταποκριθεί καλύτερα στις στρατηγικές απαιτήσεις που του τίθενται (σύσταση 7)

- Αναζήτηση, σε συνεργασία με τις αρμόδιες ευρωπαϊκές υπηρεσίες και τα θεσμικά όργανα, τρόπων με τους οποίους θα ήταν δυνατό, στο πλαίσιο των ισχυόντων κανονισμών, να αποκτήσει το Cedefop ένα πιο μακροπρόθεσμο ορίζοντα για τις δραστηριότητές του (σύσταση 8).

5.2. Ζητήματα επιχειρησιακού χαρακτήρα

- Έρευνα, παροχή συμβουλών και στήριξη της πολιτικής: πρέπει να δοθεί μεγαλύτερη βαρύτητα στην εξαγωγή συνεκτικών, επίκαιρων και στοχοθετημένων αποτελεσμάτων για τους υπεύθυνους χάραξης πολιτικής. Το Cedefop βρίσκεται στο μεταίχμιο της πολιτικής και της έρευνας. Αυτό πρέπει να γίνει ευρύτερα γνωστό στους χρήστες του και στα ενδιαφερόμενα μέρη, ώστε να τονιστεί ο μοναδικός ρόλος του στην εφαρμογή της πιο πρόσφατης έρευνας για τα προβλήματα στον τομέα της ΕΕΚ στην ΕΕ καθώς και στην κάλυψη των ελλείψεων σε επίπεδο γνώσεων. Το Cedefop πρέπει να αναπτύξει μια μέθοδο «πρόβλεψης» για τη διερεύνηση των προβλημάτων που θα εμφανιστούν στον τομέα της ΕΕΚ μετά το 2010 και να τροφοδοτήσει με αυτά την ατζέντα για την ΕΕΚ της ΕΕ (συστάσεις 12, 13 και 14).

- Επικοινωνία, ενημέρωση και διάδοση: Πρέπει να επανεξεταστεί η επικοινωνιακή στρατηγική του Cedefop, ώστε να ληφθούν καλύτερα υπόψη οι ανάγκες των ενδιαφερομένων μερών και των ομάδων-στόχων. Πρέπει να ληφθούν μέτρα για την πλήρη αξιοποίηση των δυνατοτήτων του δικτύου ReferNet καθώς και για την πλήρη αξιοποίηση των εγγενών ιδιοτήτων του μοντέλου αυτού (συστάσεις 9 και 10).

- Ανταλλαγή και συνεργασία: τα προγράμματα εκπαιδευτικών επισκέψεων πρέπει να επεκταθούν και βάσει αυτών να αναπτυχθεί μια πλατφόρμα για τον εντοπισμό, τη διάδοση και την ανταλλαγή ορθών πρακτικών στον τομέα της ΕΕΚ σε ολόκληρη την ΕΕ (σύσταση 11)

5.3. Θέματα εσωτερικής διαχείρισης

- Η κατάρτιση προϋπολογισμού ανά δραστηριότητα πρέπει να συμπληρωθεί με την υποβολή δημοσιονομικών εκθέσεων ανά δραστηριότητα. Κατά τον τρόπο αυτό το Cedefop θα είναι σε θέση να εκτιμά με ακρίβεια τους πραγματικούς πόρους που δαπανώνται για τις δραστηριότητές του (έναντι των πόρων που προβλέπονται στον προϋπολογισμό). Θα μπορεί επίσης να κάνει στρατηγικές επιλογές, όταν γνωρίζει το κόστος ευκαιρίας κάθε δραστηριότητας (σύσταση 15)

- Για να εδραιωθεί η διαδικασία αξιολόγησης στους κόλπους του Cedefop, πρέπει να εφαρμοστούν μέτρα για τη σχέση κόστους-ωφέλειας και την αποδοτικότητα (κόστος μονάδας, συγκριτική ανάλυση κόστους), ώστε να παρακολουθούνται τακτικά οι επιδόσεις του κέντρου. Στα μέτρα αυτά θα περιλαμβάνεται και η δυνατότητα υποβολής στοιχείων για τον αντίκτυπο καθώς και την προβολή των πρωτοβουλιών (σύσταση 16).

Η Επιτροπή και το Cedefop αποδέχονται σε γενικές γραμμές τις συστάσεις των αξιολογητών. Οι πόροι του Cedefop είναι περιορισμένοι και γι' αυτό πρέπει να χρησιμοποιούνται όσο το δυνατό καλύτερα. Λόγω του πολυμορφίας των ενδιαφερομένων μερών (κυβερνήσεις, οργανώσεις εργοδοτών, συνδικαλιστικές οργανώσεις, Ευρωπαϊκή Επιτροπή) και των χρηστών (από υπεύθυνους χάραξης πολιτικής έως επαγγελματίες), έχει σημασία να βρεθεί η χρυσή τομή μεταξύ των δραστηριοτήτων που αφορούν τη στήριξη της ανάπτυξης πολιτικής και της υλοποίησής της και των δραστηριοτήτων που αφορούν την παροχή στήριξης για τη λειτουργία του κέντρου ως «ανοικτής πηγής πληροφόρησης» για θέματα που αφορούν την ΕΕΚ. Η Επιτροπή και το Cedefop θα καταρτίσουν αναλυτικά σχέδια δράσης για την παρακολούθηση των πορισμάτων και των συστάσεων της εξωτερικής αξιολόγησης.

6. Συμπεράσματα

Η Επιτροπή συμμερίζεται τη θετική, σε γενικές γραμμές, αξιολόγηση του έργου του Cedefop. Αναγνωρίζει την αξιόλογη συμβολή του Cedefop στην προώθηση των δραστηριοτήτων της Λισαβόνας στον τομέα της ΕΕΚ. Από το 2000, η στρατηγική της Λισαβόνας, η εκπαίδευση και κατάρτιση 2010, η διαδικασία της Κοπεγχάγης και η διεύρυνση της ΕΕ άλλαξαν δραστικά το ευρωπαϊκό πλαίσιο για την ΕΕΚ. Στην αξιολόγηση αναγνωρίζεται ότι κατά την τελευταία εξαετία το περιβάλλον στο οποίο λειτουργεί το Cedefop γίνεται όλο πιο σύνθετο και απαιτητικό. Το γενικό συμπέρασμα είναι ότι το Cedefop μπόρεσε να ανταποκριθεί ικανοποιητικά, ενεργώντας με μεγαλύτερη ευελιξία, έχοντας σημαντικό αντίκτυπο και προσφέροντας προστιθέμενη αξία.

Συγκεκριμένα, το Cedefop στήριξε τη διαδικασία ανάπτυξης πολιτικής με τους ακόλουθους τρόπους: διευκολύνοντας την υλοποίηση του προγράμματος εργασίας για την εκπαίδευση και κατάρτιση 2010, παρακολουθώντας και κοινοποιώντας την πρόοδο που σημειώνουν τα κράτη μέλη, όσον αφορά την υλοποίηση των προτεραιοτήτων της ευρωπαϊκής πολιτικής για την ΕΕΚ που συμφωνήθηκαν στο πλαίσιο της διαδικασίας της Κοπεγχάγης και παρέχοντας σχετικά στοιχεία. Το Cedefop συνέβαλε στην ενίσχυση της ευρωπαϊκής συνεργασίας, μέσω της διευκόλυνσης της ανάπτυξης ευρωπαϊκών εργαλείων, όπως το Europass και το ευρωπαϊκό πλαίσιο επαγγελματικών προσόντων και της ενθάρρυνσης των ανταλλαγών και της αμοιβαίας μάθησης από ομοτίμους, μέσω της διεξαγωγής προγράμματος εκπαιδευτικών επισκέψεων.

Στην αξιολόγηση συμπεραίνεται ότι το Cedefop έχει εδραιώσει το κύρος του και προσφέρει ιδιαίτερη προστιθέμενη αξία, ενώ για πολλές από τις δραστηριότητές του δεν φαίνεται να υπάρχει ανάλογος φορέας. « Καμία άλλη οργανωτική δομή σε ευρωπαϊκό επίπεδο δεν ασχολείται αποκλειστικά με την επαγγελματική εκπαίδευση και κατάρτιση και δεν διαθέτει τόση εμπειρία και δεξιότητες στον τομέα αυτό . Πράγματι, είναι πολλοί οι λόγοι που συνηγορούν στο ότι εάν δεν υπήρχε το Cedefop θα έπρεπε πιθανώς να εφευρεθεί κάποιος άλλος ανάλογος οργανισμός. »

Κατά την περίοδο αξιολόγησης, 2001-2006, το Cedefop απομακρύνθηκε από τον παραδοσιακό του ρόλο ως «ανοικτής πηγής πληροφόρησης» στην υπηρεσία του ευρύτερου κύκλου ενδιαφερομένων μερών στον τομέα της ΕΕΚ και δραστηριοποιήθηκε περισσότερο στη στήριξη της ανάπτυξης πολιτικής για την ΕΕΚ στην ΕΕ. Αυτή η στρατηγική στροφή σημειώθηκε το 2002 με τη δήλωση της Κοπεγχάγης, επιταχύνθηκε με τις ανακοινώσεις τύπου του Maastricht και του Ελσίνκι και αναμένεται να συνεχιστεί ακόμη περισσότερο.

Σύμφωνα με την αξιολόγηση, το διοικητικό συμβούλιο υποστηρίζει αμέριστα τη στρατηγική αναπροσαρμογή του Cedefop. Ωστόσο, για να στεφθεί με επιτυχία αυτή η στροφή, πρέπει να γίνει σωστή ιεράρχηση των προτεραιοτήτων και να διατεθούν οι αναγκαίοι πόροι, όμως το Cedefop συνεχίζει να αποτελεί «ανοικτή πηγή πληροφόρησης» στον τομέα της ΕΕΚ στην Ευρώπη, παρέχοντας παράλληλα τη στήριξη του στην ανάπτυξη πολιτικής. Οι αξιολογητές θεωρούν ότι « φυσικά, κάτι τέτοιο δεν δημιουργεί πρόβλημα, στο βαθμό που το επίπεδο των πόρων και η δεξαμενή δεξιοτήτων του οργανισμού επαρκούν και για τα δύο.»

Ωστόσο, επειδή το Cedefop αναμένεται να παράσχει ακόμη μεγαλύτερη στήριξη στην ανάπτυξη πολιτικής και στην υλοποίησή της και οι πόροι είναι περιορισμένοι, έχει μεγάλη σημασία να στοχοθετηθούν οι διαθέσιμοι πόροι σε λιγότερες βασικές δραστηριότητες. Το Cedefop πρέπει να αποστασιοποιηθεί – σε κάποιο βαθμό – από το ρόλο του ως «ανοικτής πηγής πληροφόρησης». Αυτό σημαίνει ότι θα πρέπει να γίνουν ορισμένες δύσκολες επιλογές, ώστε να παύσουν ορισμένες δραστηριότητες που αν και είναι πολύτιμες, δεν προσφέρουν σημαντική προστιθέμενη αξία στα βασικά ενδιαφερόμενα μέρη.

Το Cedefop πρέπει να επανεξετάσει τη στρατηγική και τις υπηρεσίες του στον τομέα της πληροφόρησης και επικοινωνίας, ώστε να προσανατολίσει την πληροφόρηση σε ειδικές ομάδες ενδιαφερομένων μερών, που απαιτούν διαφορετικά είδη ενημέρωσης και σε διαφορετική μορφή. Είναι σημαντικό το Cedefop να εξηγήσει στους ευρύτερους κύκλους ενδιαφερομένων μερών στον τομέα της ΕΕΚ τη στρατηγικό του αναπροσανατολισμό σε δραστηριότητες στήριξης που αφορούν θέματα πολιτικής.

Η πλήρης εφαρμογή από το Cedefop της κατάρτισης του προϋπολογισμού ανά δραστηριότητα το 2008 αποτελεί σημαντικό βήμα για τη μεγαλύτερη προβολή και καλύτερη κατανόηση της σχέσης μεταξύ επένδυσης-αποτελέσματος για κάθε δραστηριότητα ξεχωριστά και κατ’ επέκταση της στρατηγικής της αξίας για τον οργανισμό και τα ενδιαφερόμενα μέρη του. Όπως συνιστούν οι αξιολογητές, το Cedefop πρέπει να διερευνήσει με ποιο τρόπο το σύστημα αυτό θα μπορεί να χρησιμοποιηθεί για τη δημοσιονομική παρακολούθηση και την υποβολή στοιχείων για την ακριβή εκτίμηση των πραγματικών πόρων που έχει απορροφήσει κάθε δραστηριότητα (έναντι των πόρων που προβλέπονται στο προϋπολογισμό για κάθε δραστηριότητα). Η διαδικασία αυτή πρέπει να συμπληρώνεται με αντίστοιχους μετρήσιμους δείκτες, που θα κάνουν πιο εύκολη την παρακολούθηση των στόχων και θα διευκολύνουν την εκτίμηση του αντίκτυπου του κέντρου στους τομείς παρέμβασής του.

Η διοίκηση του κέντρου πρέπει να συνεχίσει τις προσπάθειές της, προκειμένου να αποσαφηνίσει τους στόχους του και να καταστήσει σαφή τη στρατηγική του αποστολή σε όλα τα κλιμάκια του προσωπικού.

Η έκθεση εξωτερικής αξιολόγησης προσφέρει χρήσιμα πορίσματα και συστάσεις για την περαιτέρω ανάπτυξη του κέντρου ως οργανισμού της ΕΕ στον τομέα της επαγγελματικής εκπαίδευσης και κατάρτισης. Ειδικότερα, η εφαρμογή των πορισμάτων της αξιολόγησης και των συστάσεων θα διασφαλίζεται σε δύο επίπεδα:

- με ένα σχέδιο δράσης που υποβάλλει το Cedefop στο διοικητικό του συμβούλιο, στο οποίο παρουσιάζει την ανάλυσή του και προτείνει δράσεις με βάση τις συστάσεις της αξιολόγησης. Η υλοποίηση του σχεδίου δράσης παρακολουθείται από το διοικητικό συμβούλιο.

- με ένα σχέδιο δράσης που καταρτίζει η ΓΔ EAC, στο οποίο εκτός από το σχέδιο δράσης του Cedefop εξετάζονται και τα πορίσματα και οι συστάσεις της αξιολόγησης που υπερβαίνουν τις αρμοδιότητες του Cedefop, και ειδικότερα εκείνες που απευθύνονται στην Επιτροπή.

[pic]

Annex 2

BUDGET EVOLUTION, 2001-2006

Community subsidy | Revenue (entered in the final budget and effectively collected) | Expenditure appropriations (entered in the final budget) per title | Expenditure appropriations (committed and paid) | Human resources |

Year | |Revenue entered

in 1000 € |Revenue collected

in 1000 € |Staff

(Title 1)

in 1000 € |Administration and infrastructure

(Title 2)

in 1000 € |Operations

(Title 3)

in 1000 € |Commitments done

in 1000 € |Payments done

in 1000 € |Establishment Plan

| Total nb of staff (at date of 31.12 of year) | | 2001 | B3-1030: 8,5 m€

B3-1031: 4,7 m€

Total: 13,2 m€ | 13.600 |13.500 |7.500 |1.000 |5.000 |13.500 |10.600 |81 posts |127 | | 2002 | B3-1030: 9,2m€

B3-1031: 4,5 m€

Total: 13,7 m€ |14.200 |12.600 |8.100 |1.100 |5.000 |13.900 |10.900 |83 posts |123 | | 2003 | B3-1030: 9,4 m€

B3-1031:5,1 m€

Total: 14,5 m€ |14.700 |15.300 |8.000 |1.200 |5.500 |15.400 |11.300 |83 posts |125 | | 2004 | 15 03 01 03:

10,638 m€

15 03 01 04:

5,162 m€

Total: 15,8 m€ | 16.546 |14.466 |9.243 |1.395 |5.958 |16.313 |12.270 |88 posts |137 | | 2005 | 15 03 01 03:

10,662 m€

15 03 01 04:

5,438 m€

Total: 16,1 m€ | 17.093 |16.989 |9.468 |1.372 |5.578 |15.290 |14.381 |91 posts |123 | | 2006 | 15 03 01 03:

10,962 m€

15 03 01 04:

5,438 m€

Total: 16,4 m€ | 17.563 |15.313 |9.443 |1.419 |5.978 |15.872 |13.475 |95 posts |123 | |Since move to Activity Based Budgeting in 2004: 15 03 01 03 replaces B3-1030; 15 03 01 04 replaces B3-1031

[1] ΕΕ L 39 της 13.2.1975, σ. 1-4.

[2] Κανονισμός (ΕΚ) αριθ. 1525/2007 του Συμβουλίου, της 17ης Δεκεμβρίου 2007, για την τροποποίηση του κανονισμού (ΕΚ, Ευρατόμ) αριθ. 1605/2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.

[3] Κανονισμός (EΚ, Eυρατόμ) αριθ. 478/2007 της 23 Απριλίου 2007, για την τροποποίηση του κανονισμού (EΚ, Eυρατόμ) αριθ. 2342/2002 της 23 Δεκεμβρίου 2002.

[4] Ο ιστοτόπος του Cedefop βρίσκεται στη διεύθυνση: http://www.cedefop.europa.eu/

[5] Ιδρύθηκε το 1975 με έδρα το Βερολίνο, αλλά το 1995 μεταφέρθηκε στη Θεσσαλονίκη.

[6] Για τις μεσοπρόθεσμες προτεραιότητες και τα ετήσια προγράμματα εργασίας οι ενδιαφερόμενοι μπορούν να συμβουλεύονται τον ιστοτόπο του Cedefop (βλέπε υποσημείωση 4).

[7] http://www.ec.europa.eu/education/programmes/evaluation/cedefop/final_report_pl_ramboll_en.pdf

[8] http://www.ec.europa.eu/education/programmes/evaluation/cedefop/final_report_pl_ramboll_en.pdf

[9] http://www.ec.europa.eu/education/programmes/evaluation/cedefop/final_report_pl_ramboll_en.pdf

[10] Σε συνέχεια της διαδικασίας υποβολής προσφορών, ανατέθηκε στην Ecotec Research and Consulting Ltd μια σύμβαση-πλαίσιο για την αξολόγηση των συναφών δραστηριοτήτων της ΓΔ EAC.

[11] «Evaluating EU Activities: A practical guide for the Commission services», Ευρωπαϊκή Επιτροπή, Γενική Διεύθυνση για τον Προϋπολογισμό, Ιούλιος 2004.

[12] Στοιχεία σχετικά με τη διαδικασία της Κοπεγχάγης διατίθενται στη διεύθυνση : http://ec.europa.eu/education/policies/2010/vocational_en.html

[13] Συμβούλιο της Ευρωπαϊκής Ένωσης. Απόφαση του Συμβουλίου για την κατάρτιση προγράμματος δράσης στον τομέα της διά βίου μάθησης (1720/2006/EC). (Επίσημη Εφημερίδα της Ευρωπαϊκής Ένωσης L 327/45 της 24.11.2006) 2006.